பரவப் படுவான் பரமனை ஏத்தார்இரவலர்க்கு ஈதலை யாயினும் ஈயார்கரகத்தால் நீராட்டிக் காவை வளர்க்கார்நரகத்தில் நிற்றிரோ நல்நெஞ்சி னீரே. வழிநடப் பாரின்றி வானோர் உலகம்கழிநடப் பார்நடந் தார்கருப் பாரும்மழிநடக் கும்வினை மாசற ஓட்டிட்டுவழிநடப் பார்வினை ஓங்கிநின் றாரே. கனிந்தவர் ஈசன் கழலடி காண்பர்துணிந்தவர் ஈசன் துறக்கமது ஆள்வர்மலிந்தவர் மாளும் துணையும்ஒன் றின்றிமெலிந்த சினத்தினுள் வீழ்ந்தொழிந் தாரே. அன்புடைமை அன்பு சிவம் இரண்டு என்பர் அறிவிலார்அன்பே சிவமாவது ஆரும் அறிகிலார்அன்பே சிவமாவது ஆரும் அறிந்தபின்அன்பே சிவமாய் அமர்ந்திருந் தாரே. பொன்னைக் கடந்திலங் கும்புலித் தோலினன்மின்னிக் கிடந்து மிளிரும் இளம்பிறைதுன்னிக் கிடந்த சுடுபொடி யாடிக்குப்பின்னிக் கிடந்ததென் பேரன்பு தானே. என்பே விறகா இறைச்சி அறுத்திட்டுப்பொன்போற் கனலிற் பெரிய வறுப்பினும்அன்போடு உருகி அகங்குழை வார்க்கன்றிஎன்போல் மணியினை எய்தஒண் ணாதே. ஆர்வம் உடையவர் காண்பார் அரன்தன்னைஈரம் உடையவர் காண்பார் இணையடிபாரம் உடையவர் காண்பார் பவந்தன்னைக்கோர நெறிகொடு கொங்குபுக் காரே.